આ સાયબર વોરમાં તાજેતરમાં વિકાસ ‘લીક' થયો છેના સ્લોગન સાથે કોંગ્રેસ દ્વારા ભાજપ સરકાર પર આકરાં પ્રહાર કરવાના આ નવતર અભિગમને યુવાનો દ્વારા ખાસ્સી એવી ‘લાઈક' મળી રહી હોવાનો દાવો ગુજરાત આઈટી સેલના વડા હેમાંગ રાવલ કરી રહ્યા છે. . તેઓ કહે છે કે, પોલીસ રક્ષક દળની ભરતીનું પેપર ફૂટી ગયું અને રાજ્યના ૮.૫ લાખથી વધુ યુવાનોનું સરકારી નોકરીનું સપનું રોળાઈ ગયું ત્યારે આઈટી સેલની ટીમ દ્વારા ભાજપ સરકારની નિષ્ફળતાને ઉજાગર કરવા અને રાજ્યના વહીવટીતંત્રમાં કેવી પોલંપોલ ચાલી રહી છે તેને નિશાન બનાવીને આ કેમ્પેઈન લોંચ કરવાનો નિર્ણય લેવાયો હતો અને જોતજોતામાં સોશિયલ મીડિયામાં આ કેમ્પેઈનને અભૂતપૂર્વ પ્રતિસાદ સાંપડ્યો છે.